ai4bharat/Pralekha huggingface dataset:
రక్షణ మంత్రిత్వ శాఖ
మహాత్మా గాంధీ జయంతి సందర్భంగా పుష్ప నివాళులు అర్పించిన డిఆర్డిఒ చైర్మన్, అధికారులు
దేశంలోని అన్ని డిఆర్డిఒ సంస్థలలో స్వచ్ఛతపై ప్రత్యేక ప్రచారం 2.0 ప్రారంభం
మహాత్మా గాంధీ జయంతి సందర్భంగా ఆదివారం న్యూఢిల్లీలోని డిఆర్ డిఒ కేంద్ర కార్యాలయమైన డిఆర్డిఒ భవన్ సెంట్రల్ హాలులో గాంధీ చిత్రానికి డిడిఆర్ & డి & చైర్మన్ డిఆర్డిఒ డాక్టర్ సమీర్ వి కామత్, డైరెక్టర్ జనరళ్ళు, ఇతర అధికారులు, సిబ్బంది పూలమాలలు వేసి నివాళులు అర్పించారు. పెండింగ్లో ఉన్న వ్యవహారాలను పరిష్కరించడం, పారిశుద్ధ్యం గురించి ప్రత్యేక ప్రచారాన్ని డిఆర్డిఒ నేడు ప్రారంభించింది. ప్రధానమంత్రి కార్యాలయం నుంచి వచ్చిన పెండింగ్ సూచనలు, రాష్ట్ర ప్రభుత్వాల నుంచి వచ్చిన పెండింగ్ సూచనలు, అంతర్ మంత్రిత్వ శాఖల సూచనలు , 03 నెలలుగా పెండింగ్లో ఉన్న పార్లమెంటరీ హామీలు, పెండింగ్లో ఉన్న ప్రజా సమస్యలు, అప్పీళ్ళు, పారిశుద్ధ్య ప్రదేశాల గుర్తింపు, స్పేస్ నిర్వహణ ప్రణాళిక, చెత్త పారవేయడం తదిరాల వంటి నిర్ధిష్ట పెండెన్సీ పై ప్రత్యేక ప్రచారాన్ని రికార్డుల నిర్వహణ పై ప్రత్యేక దృష్టిని ఈ సందర్భంగా చేపడతారు. ఈ చొరవను 2 అక్టోబర్ 2022 నుంచి 31 అక్టోబర్ 2022 వరకు రక్షణ మంత్రిత్వ శాఖ చేపట్టిన స్వచ్ఛత 2.0 ప్రత్యేక ప్రచారంలో భాగం.
అంతేకాకుండా, ఫిట్ ఇండియా ఫ్రీడం రన్  3.0లో భాగంగా నేడు డిఆర్డిఒ కేంద్ర కార్యాలయంలో ఫిట్ ఇండియా ప్లాగ్ రన్ కార్యక్రమాన్ని నిర్వహించింది. ఈ ప్లాగ్ రన్లో 250మందికి పైగా అధికారులు పాల్గొన్నారు. ఈ చొరవ ద్వారా, ఫిండ్ ఇండియా మిషన్ స్వచ్ఛ భారత్ అభియాన్తో కలుస్తుంది. వివిధ డిఆర్డిఒ కేంద్ర కార్యాలయ డైరెక్టొరేట్లు పారిశుద్ధ్య డ్రైవ్లను తమ తమ ప్రాంతాలు, కార్యాలయాలలో చేపట్టారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
సాంకేతిక పరిజ్ఞానంతో ప్రపంచంలో అగ్రగామిగా భారతదేశం
అంతర్జాతీయ సహకారానికి దోహదం
ప్రభుత్వ ప్రధాన శాస్త్రీయ సలహాదారుడు ప్రొఫెసర్ కె. విజయరాఘవన్
సాంకేతిక పరిజ్ఞాన సహాయంతో భారతదేశం ప్రపంచంలో అగ్రగామి దేశంగా నిలబడుతుందని ప్రభుత్వ ప్రధాన శాస్త్రీయ సలహాదారుడు ప్రొఫెసర్ కె. విజయరాఘవన్ అన్నారు. ' ఆత్మనిర్భర్'తో జీవిస్తూ అంతర్జాతీయ పరిస్థితులపై ఎప్పటికప్పుడు అవగాహన కలిగి సాంకేతికంగా బలపడినప్పుడు భారతదేశం ప్రపంచంలో అగ్రస్థానంలో ఉంటుందని ఆయన చెప్పారు. నవంబర్ 26వ తేదీన వర్చ్యువల్ విధానంలో జరిగిన గ్లోబల్ ఇన్నోవేషన్ అండ్ టెక్నాలజీ అలయన్స్  తొమ్మిదవ వ్యవస్థాపక దినోత్సవం సందర్భంగా నిర్వహించిన కార్యక్రమంలో ఆయన పాల్గొన్నారు. ' ఫైర్ సైడ్ చాట్' పేరిట జరిగిన ఈ కార్యక్రమంలో ప్రొఫెసర్ రాఘవన్ సాంకేతిక పరిజ్ఞానం ప్రాధాన్యతను దీనివల్ల భారతదేశం ఏ విధంగా ప్రప్రంచంలో అగ్ర స్థానంలో నిబడగలదు అన్న అంశాన్ని వివరించారు.
' అంతర్జాతీయంగా ప్రపంచవ్యాపితంగా చోటు చేసుకుంటున్న అంశాలతో ఆత్మనిర్భర్ అంశాన్ని పరిశీలించవలసి ఉంటుంది. ఈ అంశాలోనైనా స్వయంసమృద్ధిని సాధించడానికి మూడు అంశాలు, విధానాలు, నియంత్రణ మరియు అమలును దృష్టిలో ఉంచుకోవలసి ఉంటుంది. వీటిని ఒకదానితో ఒకటి అనుసంధానం అయ్యేలా చూసి నిర్ణయాలను త్వరితగతిన వేగంగా తీసుకోవాల్సి ఉంటుంది.' అని రాఘవన్ వివరించారు.
' శాస్త్ర సాంకేతిక ప్రతి పనిలోనూ కీలకంగా ఉంటాయి. అయితే,ప్రతిదానికి శాస్త్ర సాంకేతిక అంశాలు వాటికి అవే పరిష్కారం చూపవు. పటిష్కారంలో ఇవి ఒక భాగంగానే ఉంటాయి. రాజకీయాలు, ఆర్ధిక అంశాలు, సామాజిక అంశాలతో జోడించి శాస్త్రసాంకేతిక అంశాలను పరిశీలించవలసి ఉంటుంది. విధానాల రూపకల్పన, నియంత్రణ మరియు వాటిని అమలుచేసే సమయంలో ఈ అన్ని అంశాలను పరిగణనలోకి తీసుకోవలసి ఉంటుంది.; అని రాఘవన్ వివరించారు.
కొవిడ్ -19 మహమ్మారి మన పరిశోధనాశాలలు, పరిశోధన అభివృద్ధి సంస్థలు, పరిశ్రమలు సమాజం మధ్య సమన్వయం అవసరమన్న అంశాన్ని గుర్తు చేసిందని రాఘవన్ వ్యాఖ్యానించారు. భవిషత్ లో అభివృద్ధిపథంలో పయనించడానికి ఈ అంశాన్ని దృష్టిలో ఉంచుకోవలసి ఉంటుందని అన్నారు.
కొవిడ్ -19 వాక్సిన్ సరఫరా పంపిణి వినియోగం అంశాలపై పలు ప్రశ్నలకు రాఘవన్ సమాధానం ఇస్తూ ఈ అంశాలపై నిపుణుల బృందం ఆరోగ్యశాఖ సహకారంతో ఒక కార్యాచరణ కార్యక్రమాన్ని సిద్ధం చేసిందని తెలిపారు. ప్రస్తుతం ఉన్న వైద్య యంత్రాంగాన్ని పూర్తిగా వినియోగించుకుంటూ ఎన్నికల నిర్వహణ, టీకాల నిర్వహణ లాంటి అంశాలలో గడించిన అనుభవంతో వాక్సిన్ కార్యక్రమాన్ని విజయవంతం చేస్తామని ఆయన అన్నారు.
ఈ కార్యక్రమంలో 'స్వయం సమృద్ధి సాధించడానికి ప్రపంచవ్యాపితంగా ఉన్న అవకాశాలు' అనే అంశంపై చర్చలు జరిగాయి. తైవాన్ .కొరియా,కెనడా, స్వీడన్, ఫిన్లాండ్, ఇటలీ దేశాలకు చెందిన ప్రతినిధులు శాస్త్ర సాంకేతిక రంగాలలో పరస్పర సహకారం, అభివృద్ధి, పరిజ్ఞాన మార్పిడి తదితర అంశాలను చర్చించారు.
ప్రధాన మంత్రి కార్యాలయం
హరిపుర లో రేపటి కార్యక్రమం మన దేశానికి నేతాజీ బోస్ అందించిన తోడ్పాటుకు ఒక ప్రశంస అవుతుంది: ప్రధాన మంత్రి
రేపటి రోజున నేతాజీ సుభాశ్ చంద్ర బోస్ జయంతి సందర్భం లో ఆయన కు శ్రద్ధాంజలి ఘటించిన ప్రధాన మంత్రి శ్రీ నరేంద్ర మోదీ
ప్రధాన మంత్రి శ్రీ నరేంద్ర మోదీ నేతాజీ సుభాశ్ చంద్ర బోస్ గారికి రేపు నేతాజీ జయంతి సందర్భం లో శ్రద్ధాంజలి సమర్పించారు. ‘‘రేపటి రోజున మహనీయుడు నేతాజీ సుభాశ్ చంద్ర బోస్ గారి జయంతి కి గుర్తుగా #ParakramDivas భారతదేశం జరుపుకోనుంది. దేశవ్యాప్తంగా ఏర్పాటు చేస్తున్న వివిధ కార్యక్రమాల లో భాగం గా ఒక ప్రత్యేకమైన కార్యక్రమాన్ని గుజరాత్ లోని హరిపుర లో నిర్వహించడం జరుగుతుంది. మధ్యాహ్నం 1 గంటకు ఆరంభమయ్యే ఆ కార్యక్రమం లో భాగస్తులు కండి.
నేతేజీ సుభాశ్ చంద్ర బోస్ గారితో హరిపుర ఒక ప్రత్యేక అనుబంధాన్ని కలిగి ఉంది. 1938వ సంవత్సరం లో కాంగ్రెస్ పార్టీ అధ్యక్ష పదవి ని నేతాజీ బోస్ చేపట్టిన ఘట్టం చరిత్రాత్మకమైన హరిపుర సదస్సు లోనే చోటు చేసుకొంది. హరిపుర లో రేపు నిర్వహించే కార్యక్రమం మన దేశాని కి నేతాజీ బోస్ అందించిన తోడ్పాటుకు ఒక ప్రశంసగా నిలుస్తుంది.
నేతాజీ బోస్ జయంతి కి ఒక రోజు ముందు నా మనస్సు 2009 జనవరి 23వ తేదీని తలచుకొంటోంది. ‘ఇ-గ్రామ్ విశ్వగ్రామ్ ప్రాజెక్టు’ను హరిపుర నుంచి ప్రారంభించింది ఆ రోజునే. ఈ కార్యక్రమం గుజరాత్ ఐటి మౌలిక సదుపాయాల కల్పన లో ఒక పెద్ద విప్లవాన్ని ఆవిష్కరించింది. సాంకేతిక విజ్ఞానం తాలూకు ఫలాల ను రాష్ట్రం లోని సుదూర ప్రాంతాల పేదల వద్దకు తీసుకుపోయిన కార్యక్రమం అది.
1938వ సంవత్సరం లో నేతాజీ బోస్ ను తీసుకువెళ్ళిన రహదారి మీదుగా ఒక పెద్ద ఊరేగింపుతో హరిపుర ప్రజలు నన్ను తీసుకువెళ్ళి, నా మీద చూపించిన ఆప్యాయతను నేను ఎన్నటికీ మరచిపోలేను. ఆ ఊరేగింపులో అలంకరించిన ఒక రథాన్ని 51 ఎద్దులతో మోయించారు. హరిపుర లో నేతాజీ బస చేసిన ప్రదేశాని కి కూడా నేను వెళ్ళాను.
నేతాజీ సుభాశ్ చంద్ర బోస్ గర్వపడేటటువంటి ఒక బలమైన ధైర్యం గల స్వయం సమృద్ధియుతమైన భారతదేశం.. దేని మానవ ప్రధానమైన దృక్ఫథం రాబోయే కాలం లో ఒక మెరుగైన ప్రపంచం ఆవిష్కరణకు తోడ్పడుతుందో అటువంటి ఒక భారతదేశాన్ని నిర్మించే దిశ లో కృషి చేయడానికి నేతాజీ ఆలోచనలు మరియు ఆదర్శాలు మనకు ప్రేరణను అందిస్తూనే ఉండాలని నేను ఆకాంక్షిస్తున్నాను.’’
పర్యటక మంత్రిత్వ శాఖ
ఏప్రిల్ 9వ తేదీ వరకు స్ట్రాండెడ్ ఇన్ ఇండియా" పోర్టల్ ద్వారా 1,194 పర్యాటకులకు సహాయం
కోవిడ్-19 నేపథ్యంలో పర్యాటక సంబంధమైన విషయాలపై తన భాగస్వాములతో నిరంతరం సంప్రదిస్తున్న కేంద్ర పర్యాటక మంత్రిత్వ శాఖ
కేంద్ర పర్యాటక మంత్రిత్వ శాఖ తన పోర్టల్ "స్ట్రాండెడ్ ఇన్ ఇండియా" ద్వారా పర్యాటకులకు నిరంతరం సహాయ సహకారాలందిస్తోంది. ఏప్రిల్ 9వ తేదీ వరకు 1194 మంది పర్యాటకులకు ఈ పోర్టల్ సహాయం అందించింది. దీనికి అదనంగా పర్యాటక మంత్రిత్వ శాఖ నిర్వహిస్తున్న ఉచిత హెల్ప్ లైన్ 1363 నెంబరు కు మార్చి 22వ తేదీ నుండి ఏప్రిల్ 9వ తేదీ వరకు 779 ఫోన్ కాల్స్ వచ్చాయి.
దీనితో పాటు, కోవిడ్-19 కారణంగా తక్షణ మరియు దీర్ఘకాల సమస్యల ప్రభావం పర్యాటక మరియు ఆతిధ్య పరిశ్రమ రంగాలపై ఎలా ఉంటుందనే విషయమై పరిస్థితిని అర్ధం చేసుకోడానికి పర్యాటక మంత్రిత్వ శాఖ అధికారులు సంబంధిత రంగాల ప్రతినిధులతో 24 గంటలూ పనిచేస్తున్నారు. నిజానికి, లాక్ డౌన్ కారణంగా ఎటువంటి పర్యటనలు లేకపోవడంతో, పర్యాటక పరిశ్రమ బాగా దెబ్బతింది. అందువల్ల, ఇప్పుడు ఎలా ముందుకు వెళ్లాలనే విషయమై, పరిస్థితిని అంచనా వేసి, ఆత్మ పరిశీలన చేసుకోవలసిన అవసరం ఉంది. అడ్వెంచర్ టూర్ ఆపరేటర్స్ అసోసియేషన్ అఫ్ ఇండియా నిర్వహించిన వెబ్ సదస్సులో పర్యాటక మంత్రిత్వశాఖ డైరెక్టర్ జనరల్ శ్రీమతి మీనాక్షీ శర్మ మాట్లాడుతూ, ఈ మహమ్మారి వ్యాప్తి చెందకుండా అరికట్టవలసిన ఆవశ్యకత గురించి తెలియజేశారు . ఇటువంటి విపత్కర పరిస్థితుల్లో, ప్రజల కనీస అవసరాలు తీర్చే విషయమై ప్రభుత్వం తీవ్రం కృషి చేస్తోందని ఆమె చెప్పారు. పర్యాటక శిబిరాలను ఎలా శుభ్రపరచాలీ, ట్రెక్కింగ్ వసతి గృహాలను ఎలా నిర్వహించాలీ వంటి విషయాలపై మార్గదర్శకాలను రూపొందించాలని అసోసియేషన్ ప్రతినిధులు మంత్రిత్వ శాఖకు విజ్ఞప్తి చేశారు. మార్గదర్శకాలు రూపొందించవలసిన అవసరం ఉందని శ్రీమతి శర్మ అంగీకరించారు. కోవిడ్-19 తీవ్రత క్రమంగా తగ్గిన తర్వాత దేశీయంగా పర్యాటక సామర్ధ్యాన్ని అంచనా వేయవలసి ఉందని ఆమె నొక్కి చెప్పారు. ఈ విషయంలో సామాజిక మాధ్యమం ప్రభావాన్ని పరిగణలోకి తీసుకోవాలని ఆమె సూచించారు.
ఇటువంటి వెబ్ ఆధారిత సదస్సులను ఎఫ్.ఐ.సి.సి. మరియు ఇతర పర్యాటక సంబంధమైన సంస్థలు నిర్వహించనున్నాయి. ఇటువంటి ప్రతి వేదికపైన "ఇంక్రెడిబుల్ ఇండియా" ను ప్రోత్సహించడానికి అనువైన ప్రణాళికలపై విస్తృతంగా చర్చిస్తున్నారు. ఈ వెబ్ ఆధారిత సదస్సులకు లభిస్తున్న ఆదరణ గమనిస్తే, ప్రస్తుత పరిస్థితి నుండి బయటకు రావడానికి కలిసి పనిచేయాలనే విషయంలో, పరిశ్రమలు, పౌరులు చాలా సానుకూలంగా ఉన్న విషయం తెలుస్తోంది.
మానవ వనరుల అభివృద్ధి మంత్రిత్వ శాఖ
నోవెల్ కరోనావైరస్  ఎదుర్కోవడంలో తీసుకోవలసినజాగ్రత్తలు
నోవెల్ కరోనావైరస్  విస్తరిస్తున్న నేపథ్యంలోచేపట్టాల్సిన నివారణ చర్యలకు సంబంధించి విశ్వవిద్యాలయాలు మరియు వాటి అనుబంధ కళాశాలలకు యుజిసి ఎప్పటికప్పుడు  సలహాలను జారీ చేస్తోంది.
పైన పేర్కొన్న సూచన, కోవిడ్ -19 నుండి ఉత్పన్నమయ్యే పరిస్థితిని ఎదుర్కోవటానికి విద్యా సంస్థలు తగిన జాగ్రత్తలు తీసుకోవలసి ఉందని మార్చి 18, 2020 న మానవ వనరుల అభివృద్ధి మంత్రిత్వ శాఖ, ఉన్నత విద్య కార్యదర్శి నుండి మార్గనిర్దేశకాలు వెలువడ్డాయి. అందువల్ల అన్ని విశ్వవిద్యాలయాలు ఈ క్రింది ముందు జాగ్రత్త చర్యలు తీసుకోవాలని అభ్యర్థించబడ్డాయి:
జరగాల్సిన అన్నీ పరీక్షలను వాయిదా వేయాలని, 2020 మార్చి 31 తర్వాత రీ షెడ్యూల్ చేయాలని విశ్వ విద్యాలయాలకు ఆదేశాలు జారీ.
అన్ని మూల్యాంకన పనులను 2020 మార్చి 31 తర్వాత రీ షెడ్యూల్ చేయాలని ఆదేశాలు .
విద్యార్థులకు, ఉపాధ్యాయులకు మరియు తల్లిదండ్రులలో ఆందోళన ఉండకుండా ఎలక్ట్రానిక్ మార్గాల ద్వారా విద్యార్థులు మరియు ఉపాధ్యాయులతో క్రమం తప్పకుండా అందుబాటులో ఉండడం వల్ల వారిలో ఎలాంటి ఆందోళన ఉండకుండా ఉండడం.
విద్యా సంస్థలు హెల్ప్ లైన్ నెంబర్లు/ ఈ మెయిల్ ద్వారా విద్యార్థుల సందేహాలను నివృత్తి పరిచేలా చర్యలు.
విద్యార్థులు, తల్లిదండ్రులు, ఉపాధ్యాయులు మరియు సిబ్బంది భయపడకుండా అన్ని విశ్వవిద్యాలయాలు మరియు కళాశాలలు సలహా ఇవ్వాలని మరియు COVID-19 ను ఎదుర్కోవడానికి నివారణ మరియు ముందు జాగ్రత్త చర్యలు తీసుకోవాలని అభ్యర్థించారు.
(Visitor Counter : 140
సమాచార, ప్రసార మంత్రిత్వ శాఖ
1940, 1950 దశకాలలోని 8 అరుదైన హిందీ చిత్రాలను జోడించడం ద్వారా సేకరణను మెరుగుపరుచుకున్న - ఎన్.ఎఫ్.ఏ.ఐ.
హిందీ సినిమా స్వర్ణయుగానికి చెందిన చలనచిత్రాల ప్రధాన కొనుగోలులో భాగంగా, నేషనల్ ఫిల్మ్ ఆర్కైవ్ ఆఫ్ ఇండియా  మరో 31 అరుదైన చలన చిత్రాలను సేకరించింది. వీటిలో ప్రముఖ హాస్య నటుడు మాస్టర్ భగవాన్ నటించిన 6 చిత్రాలను ప్రముఖంగా పేర్కొనవచ్చు. వీటిలో మాస్టర్ భగవాన్ దర్శకత్వం వహించి, నటించిన, లాలాచ్  మరియు బచ్కే రెహానా  చిత్రాలతో ప్రారంభించి అనేక అరుదైన చలన చిత్రాలు ఉన్నాయి. ఈ జాబితాలో సింబాద్-ది-సెయిలర్ ; వజీర్-ఎ-ఆజం ; రాత్-కే-అంధేరే-మే ; గుండా  వంటి కళాఖండాలు కూడా ఉన్నాయి.
ఈ సందర్భంగా ఎన్.ఎఫ్.ఏ.ఐ. డైరెక్టర్, శ్రీ ప్రకాష్ మగ్దూమ్ మాట్లాడుతూ, “ఇది నిజమైన అన్వేషణ అని అనిపిస్తుంది, ఎందుకంటే ఈ సముపార్జనలో కనీసం ఎనిమిది చిత్రాలు అత్యంత అరుదైనవి ఉన్నాయి. ఇవి. ఇవి ఎన్.ఎఫ్.ఏ.ఐ. సేకరణకు కొత్తవి. వీటిలో లాలాచ్ , బచ్కే రెహానా  అనే రెండు బ్లాక్ అండ్ వైట్ చిత్రాలను మాస్టర్ భవన్ దర్శకత్వం వహించారు. ఈ రెండు చిత్రాల్లోనూ, బాబూరావ్ పెహెల్వాన్, మాస్టర్ భగవాన్, లీలా గుప్తే మొదలైనవారు నటించారు. కాగా, ఈ రెండు చిత్రాలకు సి రామచంద్ర సంగీత దర్శకత్వం వహించారు. అదేవిధంగా ఈ చిత్రాలన్నీ బ్లాక్ అండ్ వైట్ లో, 16 ఎం.ఎం. ఫార్మాట్ లో ఉన్నాయి. 1940 మరియు 1950 దశకాలకు చెందిన సెల్యులాయిడ్ ఫిల్మ్ లు ఇప్పుడు కనుగొనబడ్డాయి, సంపాదించబడ్డాయి కాబట్టి ఈ సేకరణ, నిజంగా ఒక అరుదైన నిధి వంటిదే. ప్రాథమిక పరిశీలనలో, ఈ 8 చిత్రాలు మంచి స్థితిలో ఉన్నట్లు ధ్రువీకరించడం జరిగింది." అని తెలియజేశారు.
నానుభాయ్ వకీల్ దర్శకత్వంలో నిషి మరియు దల్జీత్ నటించిన మిస్-పంజాబ్-మెయిల్  అనే సినిమా ఈ సేకరణలో మరొక ఆసక్తికరమైన చిత్రం. యాదృచ్ఛికంగా, ఈ చిత్రం కైఫీ అజ్మీ రచించిన ప్రారంభ చిత్రాల్లో ఒకటి. అరేబియన్-నైట్స్ కథల ఆధారంగా నానాభాయ్ భట్ దర్శకత్వం వహించిన కల్పిత కథా చిత్రం సింద్ బాద్-ది-సెయిలర్  అనే సినిమాలో నసీమ్, నిరూపా రాయ్, మాస్టర్ భగవాన్, జయంత్, ప్రాణ్లతో పాటు ప్రముఖ దక్షిణ భారత చలనచిత్ర నటుడు రంజన్ ప్రధాన పాత్రలో నటించారు. హోమీ వాడియా మరియు నానాభాయ్ భట్ నిర్మించిన ఈ చిత్రంలో బాబూ భాయ్ మిస్త్రీ సృష్టించిన అద్భుతమైన ప్రత్యేకమైన హంగులు ప్రత్యేక ఆకర్షణగా ఉన్నాయి.
ప్రముఖ హాస్య నటుడు మహమూద్ దర్శకత్వం వహించిన టార్జాన్-ఔర్-హెర్క్యులస్  అనే సినిమా ఈ సేకరణలో మరో అరుదైన చిత్రం. ఈ చిత్రంలో హబీబ్, హెర్క్యులస్, షకీలా బానో భూపాలీ మొదలైన వారు నటించారు. సుల్తాన్ దర్శకత్వం వహించిన ఒక కల్పిత కథా చిత్రం, ప్రొఫెసర్ అండ్ జాదూగర్  లో ఇందిర , ఇంద్రజీత్లతో పాటు దళపత్, జిలానీ, మినూ ముంతాజ్, షమ్మీ మొదలైన వారు నటించారు. బాబూ భాయ్ మిస్త్రీ దర్శకత్వంలో షేక్ ముక్తార్, దారా సింగ్, హెర్క్యులస్, షకీలా బానో భోపాలీ మొదలైన వారు నటించిన, డాకు మాన్సింగ్  అనే సినిమా ఈ సేకరణలో మరో అరుదైన బ్లాక్-అండ్-వైట్ చిత్రం. దయ, నిజాయితీ గల వ్యక్తి పరిస్థితుల కారణంగా ఎలా దోపిడీ దొంగ గా మారాడనేదే ఈ చిత్రంలోని కధాంశం.
ప్రముఖ గాయకుడు మన్నా డే కొన్ని చిత్రాలకు సంగీత దర్శకత్వం కూడా వహించారు. ఆయన ముందుగా సంగీత దర్శకత్వం వహించిన చిత్రాల్లో నాగ్ చంపా  ఒకటి. వినోద్ దేశాయ్ నిర్మించి దర్శకత్వం వహించిన ఈ పౌరాణిక బ్లాక్ అండ్ వైట్ చిత్రంలో నిరుపా రాయ్, మన్హర్ దేశాయ్, లలితా పవార్ మొదలైన వారు నటించారు.
ఈ సేకరణలోని ఇతర కళాఖండాలలో - సురయ్య నటించిన దిల్లగి ; నళిని జయవంత్ నటించిన జాదూ ; కే.ఏ. అబ్బాస్ దర్శకత్వంలో దేవ్ ఆనంద్ మరియు నళిని జయవంత్ నటించిన రాహి ; శ్యామా మరియు తలత్ మెహమూద్ నటించిన దిల్-ఇ-నాదన్ ; రాజా పరాంజపే మరియు శశికళ నటించిన చాచా చౌదరి ; శాంతిలాల్ సోని దర్శకత్వంలో మహిపాల్ మరియు విజయ చౌదరి నటించిన నాగ మోహిని  మొదలైన చిత్రాలు కూడా ఉన్నాయి.
పెట్రోలియం- సహజ వాయువుల మంత్రిత్వ శాఖ
ఆయిల్ అండ్ గ్యాస్ పబ్లిక్ సెక్టార్ కంపెనీలు ఆసుపత్రులలో 100 పిఎస్ఎ మెడికల్ ఆక్సిజన్ జనరేషన్ ప్లాంట్లను ఏర్పాటు చేస్తున్నాయి
భారత ప్రభుత్వం పెట్రోలియం మరియు సహజ వాయువు మంత్రిత్వ శాఖ ఆధ్వర్యంలోని చమురు మరియు గ్యాస్ పబ్లిక్ సెక్టార్ కంపెనీలు జాతీయ లిక్విడ్ మెడికల్ ఆక్సిజన్ అవసరాలను తీర్చడానికి ఎంతో కృషి చేస్తున్నాయి. పెట్రోలియం మరియు సహజవాయువు మంత్రి శ్రీ ధర్మేంద్ర ప్రధాన్ మార్గదర్శకత్వంలో దేశవ్యాప్తంగా ప్రజారోగ్య సౌకర్యాలలో సుమారు 100 ప్రెజర్ స్వింగ్ యాడ్సర్ప్షన్  మెడికల్ ఆక్సిజన్ జనరేషన్ ప్లాంట్లను ఏర్పాటు చేస్తున్నారు. ఉత్తర ప్రదేశ్, బీహార్, కర్ణాటక, గోవా, కేరళ, మహారాష్ట్ర, గుజరాత్, రాజస్థాన్, ఒడిశా, మధ్యప్రదేశ్ మరియు ఢిల్లీల్లో ఆసుపత్రులు ఈ కార్యక్రమంలో ఉన్నాయి. ఈ ప్లాంట్ల మొత్తం ఖర్చును కంపెనీలు వాటి సిఎస్ఆర్ ఫండ్ నుండి భరిస్తాయి.
వివిధ రకాల సామర్థ్యాలలో ఈ పిఎస్ఎ ప్లాంట్లు ఆక్సిజన్ను ఉత్పత్తి చేస్తాయి. 200 నుండి 500 పడకల ఆసుపత్రులకు సేవలు అందిస్తాయి. డిఆర్డివో మరియు సిఎస్ఐఆర్ అందించిన సాంకేతికతను వీటిలో ఉపయోగిస్తున్నారు. ఈ విధానంలో ఆక్సిజన్ను కేంద్రీకరించడానికి పరిసరాల్లోని గాలి నుండి నత్రజనిని గ్రహిస్తారు. ఇలా ఉత్పత్తి చేయబడిన ఆక్సిజన్ ఆసుపత్రిలో చేరిన రోగులకు నేరుగా సరఫరా చేయబడుతుంది. ఈ ప్లాంట్ల కోసం భారతీయ అమ్మకందారులకు ఆర్డర్లు ఇవ్వబడ్డాయి. ఇవి ఈ నెల నుండే పనిచేయడం ప్రారంభిస్తాయి. జూలై నాటికి ఇలాంటి ప్లాంట్లన్నీ అందుబాటులోకి.
ప్రధాన మంత్రి కార్యాలయం
సెప్టెంబర్ 27న ప్రధానమంత్రి డిజిటల్ హెల్త్ మిషన్ ను ప్రారంభించనున్న ప్రధానమంత్రి
ప్రధానమంత్రి డిజిటల్ హెల్త్ మిషన్ నిరంతరాయంగా కొనసాగే ఆన్లైన్ ప్లాట్ఫారం ను ఏర్పరుస్తుంది. ఇది డిజిటల్ ఆరోగ్య రంగంలో సమాచారాన్ని పరస్పరం అందిపుచ్చుకునేందుకు ఇది వీలు కల్పిస్తుంది.
ప్రధానమంత్రి శ్రీ నరేంద్ర మోదీ 2021 సెప్టెంబర్ 27 వతేదీ ఉదయం 11 గంటలకు వీడియో కాన్ఫరెన్స్ ద్వారా , ప్రధానమంత్రి డిజిటల్ హెల్త్ మిషన్ ను ప్రారంభించనున్నారు. అనంతరం ఆయన ఈ సందర్భాన్ని పురస్కరించుకుని ప్రసంగిస్తారు.
2020 ఆగస్టు 15న ప్రధానమంత్రి శ్రీ నరేంద్ర మోదీ ఎర్రకోట బురుజుల నుంఇ చేసిన ప్రసంగంలో నేషనల్ డిజిటల్ హెల్త్ మిషన్ పైలెట్ ప్రాజెక్టును ప్రకటించారు. ప్రస్తుతం పిఎం-డిహెచ్ఎం ను ఆరు కేంద్ర పాలిత ప్రాంతాలలో పైలట్ ప్రాజెక్టుగా అమలు చేస్తున్నారు.
ఆయుష్మాన్భారత్ ప్రధానమంత్రి జన్ ఆరోగ్య యోజన  మూడవ ఏడాది ఉత్సవాలను జరుపుకుంటున్న సందర్భంలోనే ప్రధానమంత్రి డిజిటల్ హెల్త్ మిషన్ ను దేశవ్యాప్తంగా అమలు చేయడం జరుగుతోంది. ఈ సందర్భంగా నిర్వహించే కార్యక్రమంలో కేంద్ర ఆరోగ్య మంత్రి పాల్గొంటారు.
ప్రధానమంత్రి డిజిటల్ హెల్త్ మిషన్  గురించి:
జన్ ధన్, ఆధార్, మొబైల్ మూడు పునాదిగా అలాగే ప్రభుత్వం చేపట్టిన ఇతర డిజిటల్ కార్యకలాపాల ఆధారంగా పిఎం- డిహెచ్ఎం విస్తృత స్థాయిలో గణాంకాలు,సమాచారం, మౌలిక సదుపాయాల సేవలు అందుబాటులోకి తీసుకురావడం ద్వారా , ప్రమాణీకృత డిజిటల్ వ్యవస్థల ద్వారా ఆరోగ్య సంబంధిత వ్యక్తిగత సమాచారం విషయంలో భద్రత, గోప్యత, కు వీలుకల్పిస్తూ సమాచారాన్ని పరస్పరం అందుబాటులోకి తెచ్చేందుకు ఇది వీలు కల్పిస్తుంది.
ఈ కార్యక్రమం కింద ఆరోగ్య రికార్డులను పౌరుల సమ్మతితో వారి ఆమోదంతో అందుబాటులోకి తేవడానికి, మార్పిడికి వీలు కల్పిస్తుంది.
పిఎం డిహెచ్ ఎం కింద ప్రతి పౌరుడికి ఆరోగ్య ఐడిని ఏర్పాటుచేయడం జరుగుతుంది. ఇది వారి ఆరోగ్య ఖాతాగా ఉపయోగపడుతుంది. దీనికి వారి వ్యక్తిగత ఆరోగ్య రికార్డులను అనుసంధానం చేయడం, వాటిని మొబైల్ అప్లికేషన్ ద్వారా చూడడానికి వీలు కల్పించడం జరుగుతుంది. హెల్త్ కేర్ ప్రొఫెషనల్ రిజిస్ట్రీ , హెల్త్ కేర్ ఫెసిలిటీ రిజిస్ట్రీస్ లు ఆధునిక, సంప్రదాయ ఆరోగ్య వైద్యసేవలు అందించే వారి రిపాజిటరీగా ఉపకరిస్తుంది. ఇది డాక్టర్లు, ఆస్పత్రులు, ఆరోగ్య సేవలు అందించేవారికి సులభతర సేవలు కార్యకలాపాలు అందించేందుకు వీలు కల్పిస్తుంది.
పిఎం- డిహెచ్ ఎం శాండ్ బాక్స్కు ఈ మిషన్లో భాగంగా రూపకల్పన చేయడం జరిగింది. ఇది టెక్నాలజీ ఫ్రేమ్వర్క్గా, ప్రాడక్ట్ టెస్టింగ్ కు ఆయా సంస్థలకు ఉపయోగపడుతుంది. నేషనల్ డిజిటల్ హెల్త్ మిషన్ లో భాగంగా హెల్త్ ఇన్ఫర్మేషన్ ప్రొవైడర్ లేదా హెల్త్ ఇన్ఫర్మేషన్ వినియోగదారు తా లేదా పిఎం- డిహెచ్ ఎంతో సమర్థ అనుసంధానతను ఏర్పరచేందుకు ఆసక్తి చూపే ప్రైవేటు రంగంలోని వారికి కూడా ఉపయోగపడుతుంది.
ఈ మిషన్ డిజిటల్ హెల్త్ ఎకోసిస్టమ్లో అంతర్గత అనుసంధానతను సృష్టిస్తుంది, చెల్లింపులను విప్లవాత్మకంగా మార్చడంలో యూనిఫైడ్ పేమెంట్స్ ఇంటర్ఫేస్ పోషించిన పాత్ర లాగా ఉంటుంది. పౌరులు హెల్త్కేర్ సదుపాయాలను కేవలం ఒక క్లిక్ దూరంలోయాక్సెస్ చేయడానికి వీలు ఉంటుంది.
ప్రధాన మంత్రి కార్యాలయం
నేపాల్ లోని లుంబిని ని మే 16, 2022 న సందర్శించనున్న ప్రధాన మంత్రి శ్రీనరేంద్ర మోదీ
బుద్ధ పూర్ణిమ 2022వ సంవత్సరం మే 16 న వస్తున్న సందర్భం లో నేపాల్ ప్రధాని శ్రీ శేర్ బహాదుర్ దేవుబా ఆహ్వానించిన మీదట ప్రధాన మంత్రి శ్రీ నరేంద్ర మోదీ లుంబిని కి ఆధికారిక పర్యటన జరుపనున్నారు. ఇది 2014వ సంవత్సరం తరువాత నుంచి చూస్తే ప్రధాన మంత్రి నేపాల్ ను సందర్శించడం అయిదో సారి కానుంది.
లుంబిని లో ప్రధాన మంత్రి పవిత్ర మాయాదేవి ఆలయం లో పూజ- అర్చన కార్యక్రమాల లో పాలుపంచుకోవడం కోసం వెళ్లనున్నారు. ప్రధాన మంత్రి నేపాల్ ప్రభుత్వ ఆధ్వర్యం లో గల లుంబిని డెవెలప్ మెంట్ ట్రస్ట్ ఏర్పాటు చేసేటటువంటి బుద్ధజయంతి కార్యక్రమం లో కూడా పాల్గొని ఆ కార్యక్రమాన్ని ఉద్దేశించి ప్రసంగిస్తారు. దీనితో పాటు విడి గా నిర్ధారించినటువంటి ఒక కార్యక్రమం లో భాగం గా ప్రధాన మంత్రి లుంబిని మఠం క్షేత్రం లోపల ఇంటర్ నేశనల్ బుద్ధిస్ట్ కన్ఫెడరేశన్ , న్యూ ఢిల్లీ కి చెందిన ఒక స్థలం లో బౌద్ధ సంస్కృతి మరియు వారసత్వాల కు ఉద్దేశించిన ఒక కేంద్రాన్ని నిర్మించడానికి గాను ‘శంకుస్థాపన’ కార్యక్రమం లో పాలుపంచుకొంటారు. ఇద్దరు ప్రధానమంత్రుల మధ్య ఒక ద్వైపాక్షిక సమావేశం కూడా జరుగనుంది.
ప్రధాన మంత్రి శ్రీ నరేంద్ర మోదీ యొక్క ఈ యాత్ర మన ‘నైబర్ హుడ్ ఫస్ట్’ పాలిసీ ని ముందుకు తీసుకుపోయే క్రమం లో భారతదేశాని కి మరియు నేపాల్ కు మధ్య క్రమం తప్పక చోటు చేసుకొంటున్న ఉన్నత స్థాయి ఆదాన ప్రదానాల పరంపర ను కొనసాగించబోతోంది. ఈ యాత్ర రెండు దేశాల ప్రజల ఉమ్మడి నాగరకత సంబంధి వారసత్వాని కి ఉన్నటువంటి ప్రాముఖ్యాన్ని చాటిచెప్తుంది.
ప్రధాన మంత్రి కార్యాలయం
కెఎస్ఆర్బెంగళూరు స్టేశన్ లో ప్లాస్టిక్ మరియు వ్యర్థ సీసాల తో తయారైన ప్రతిమా నిర్మాణ కళకు గాను రైల్ వేస్ ను ప్రశంసించిన ప్రధాన మంత్రి
కెఎస్ఆర్ బెంగళూరు స్టేశన్ లో ప్లాస్టిక్ మరియు వ్యర్థ సీసాల తో తయారైన ప్రతిమా నిర్మాణ కళ కు గాను దక్షిణ పశ్చిమ రైల్ వేస్ ను ప్రధాన మంత్రి శ్రీ నరేంద్ర మోదీ కొనియాడారు.
వారి ట్వీట్ ను ప్రధాన మంత్రి ఉదాహరిస్తూ,
‘‘అటువంటి ప్రయాస లు కొత్తదనం తో కూడినవి మాత్రమే కాకుండా శ్లాఘించదగినవి కూడా. అయితే అవి మనకు మన పరిసర ప్రదేశాల తో పాటు సార్వజనిక స్థలాల ను కూడా స్వచ్ఛం గా అట్టిపెట్టుకొనే మన మౌలికమైనటువంటి నాగరిత కర్తవ్యాన్ని గుర్తు కు తీసుకు వస్తాయి’’ అని ఒక ట్వీట్ లో పేర్కొన్నారు.
మంత్రిమండలి
మాస్కో లో ఐఎస్ఆర్ఒ టెక్నికల్ లియెజోన్ యూనిట్ కు ఆమోదం తెలిపిన మంత్రివర్గం
రష్యా లోని మాస్కో లో ఐఎస్ఆర్ఒ టెక్నికల్ లియెజోన్ యూనిట్ ను ఏర్పాటు చేసేందుకు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది.
ఆర్థికపరమైనటువంటి అంతస్సూచనలు:
రష్యా లోని మాస్కో లో ఐటిఎల్యు కు జీతాలు, కార్యాలయ ఖర్చులు, అద్దె, పన్ను లు తదితరాల కు ప్రతి ఒక్క సంవత్సరాని కి దాదాపు గా ఒకటిన్నర కోట్ల రూపాయలు మేరకు సరాసరి వ్యయం అవుతుందని భావిస్తున్నారు.
వివరాలు:
మాస్కో లోని ఐఎస్ఆర్ఒ టెక్నికల్ లియెజోన్ యూనిట్  ఐఎస్ఆర్ఒ  యొక్క కార్యక్రమాల కు సంబంధించిన లక్ష్యాల ను సాధించడం కోసం వివిధ అంశాల పై సకాలం లో చొరవలు తీసుకొనేందుకు రష్యా తో మరియు ఇరుగు పొరుగు దేశాల తో ప్రభావశీలమైనటువంటి సాంకేతిక సమన్వయాన్ని ఏర్పరచుకోవడానికి తోడ్పడుతుంది. ఇస్ రో నుండి ఐటిఎల్యు కు పంపే లియజోన్ ఆఫీసర్ ఆయా దేశాల లో పరిశోధకులు, ప్రభుత్వ ఏజెన్సీ లు మరియు పరిశ్రమల తో తాము జరిపే సమావేశాల ఫలితం గా పరిశోధన మరియు సాంకేతిక విజ్ఞానం లోను, ఇతర తుది ఫలితాల తాలూకు సాంకేతిక సమాచారాన్ని సమకూర్చుతారు. అంతేకాక అంతరిక్ష సాంకేతిక విజ్ఞానం రంగం లో ప్రస్తుతం అమలవుతున్న సహకారపూర్వక ద్వైపాక్షిక కార్యక్రమాల కు కూడా మద్దతు ను ఇవ్వడం తో పాటు తమకు నివేదించినటువంటి అంశాల పైన ఇస్ రో తరఫున క్రియాశీలం గానూ వ్యవహరిస్తారు.
లాభాలు:
పరస్పర సమన్వయం అవసరపడే ఫలితాల ను సాధించడం కోసం రష్యా మరియు ఇరుగు పొరుగు దేశాల లోని స్పేస్ ఏజెన్సీస్ తో/పరిశ్రమల తో ఇస్ రో సహకరించ గలుగుతుంది.
ఇస్ రో యొక్క గగన్యాన్ కార్యక్రమాని కి రోదసి లో ప్రాణ సమర్ధన కు అత్యవసరమైనటువంటి కీలకమైన సాంకేతికతల లో కొన్నింటిని అభివృద్ధి పరచవలసిన మరియు ప్రత్యేక సదుపాయాల ను స్థాపించవలసిన అవసరం ఎంతయినా ఉంది.
మానవ సహిత గగన్యాన్ కార్యక్రమ లక్ష్యాన్ని నెరవేర్చుకోవడం కోసం నిర్దేశించుకొన్న 2022వ సంవత్సరం ఆగస్టు 15వ తేదీ గడువు ను దృష్టి లో పెట్టుకొని, నిర్దిష్ట రంగాల లో ఇప్పటికే తమ సాంకేతిక శక్తియుక్తుల ను నిరూపణ చేసుకొన్నటువంటి అంతర్జాతీయ అంతరిక్ష సంస్థల వద్ద నుండి సాంకేతిక సహకారాన్ని పొందడం వివేకవంతమైన చర్య అవుతుంది. అంతరిక్షయాన సామర్ధ్యాన్ని కలిగివున్నటువంటి దేశాల లో రష్యా ఒక దేశం కావడం తో, సంబంధిత వివిధ రంగాల లో రష్యా తో విస్తృత స్థాయి లో సహకారాన్ని నెరపాలని తలపోశారు.
అమలు సంబంధిత వ్యూహం:
ఐటిఎల్యు మాస్కో కార్యాలయాన్ని ఇస్ రో నుండి డెప్యుటేశన్ పై ‘‘కౌన్సెలర్ ’’ హోదా తో పంపబడినటువంటి ఒక ఐఎస్ఆర్ఒ శాస్త్రవేత్త/ఇంజినీర్ నిర్వహిస్తారు. ఇక స్థానికం గా పని లోకి తీసుకొనే సిబ్బంది ఈ కార్యాలయ విధుల లో సహకరిస్తారు. ఈ ప్రక్రియ ను ఆమోదం లభించిన తేదీ నుండి ఆరు నెలల లోపల పూర్తి చేయాలని ఓ ప్రణాళిక ను సిద్ధం చేసుకోవడమైంది.
ప్రభావం:
లియెజోన్ ఆఫీసర్లు ఆయా దేశాల లోని పరిశోధకులు, ప్రభుత్వ ఏజెన్సీ లు మరియు పరిశ్రమల తో తాము జరిపిన సమావేశాల నుండి అందే ఫలితాలను, అలాగే పరిశోధన మరియు సాంకేతిక విజ్ఞానం లలో చోటుచేసుకొనే పరిణామాల తాలూకు సాంకేతిక సమాచారాన్ని సమకూర్చుతారు. వారు రోదసి విజ్ఞాన రంగం లో ఇప్పటికే అమలవుతున్న సహకారపూర్వక ద్వైపాక్షిక కార్యక్రమాల కు కూడా మద్దతు ను అందిస్తారు. అంతేకాక తమకు నివేదించినటువంటి వ్యవహారాల లో ఐఎస్ఆర్ఒ తరఫున క్రియాశీలం గా వ్యవహరిస్తారు కూడా.
(
ఉక్కు మంత్రిత్వ శాఖ
"ఉత్పత్తి అనుసంధానిత ప్రోత్సాహం" కిందకు "స్పెషాలిటీ స్టీల్"
"స్పెషాలిటీ స్టీల్"ను "ఉత్పత్తి అనుసంధానిత ప్రోత్సాహం"  పథకంలోకి కేంద్ర ప్రభుత్వం చేర్చింది. పెట్టుబడులను ఆకర్షించడం, ఉపాధి కల్పన, ఉక్కు రంగంలో సాంకేతికతను పెంచడం ద్వారా దేశంలో స్పెషాలిటీ స్టీల్ తయారీని ప్రోత్సహించడానికి ఐదేళ్లకు రూ.6322 కోట్లను కేటాయించింది. దేశీయ అవసరాలను తీర్చడంలో భారత్ను స్వయంసమృద్ధిగా మార్చడం ద్వారా, దేశంలో స్పెషాలిటీ స్టీల్ లభ్యతను ఇది మెరుగుపరుస్తుంది. నియంత్రణ లేని బహిరంగ మార్కెట్ దృష్ట్యా; డిమాండ్ &సరఫరా మార్కెట్ శక్తుల ద్వారా దేశీయ ఉక్కు ధర నిర్ణయమవుతోంది. ముడి పదార్థాల ధరల హెచ్చుతగ్గులు, ప్రపంచ ఉక్కు వ్యాపార పరిస్థితుల వల్ల కూడా ధర ప్రభావితమవుతోంది.
కేంద్ర ఉక్కు శాఖ మంత్రి శ్రీ ధర్మేంద్ర ప్రధాన్ ఈ సమాచారాన్ని లిఖితపూర్వక సమాధానంగా రాజ్యసభకు సమర్పించారు.
భారత పోటీ ప్రోత్సాహక సంఘం
సి.ఎ. క్లోవర్ ఇంటర్మీడియట్ II ఇన్వెస్ట్మెంట్స్  చేత పిరమల్ ఫార్మా లిమిటెడ్  జారీ చేసిన మరియు చెల్లించిన ఈక్విటీ వాటా మూలధనంలో 20 శాతం కొనుగోలుతో కూడిన ప్రతిపాదిత కలయికను సి.సి.ఐ. ఆమోదించింది.
సి.ఎ. క్లోవర్ ఇంటర్మీడియట్ II ఇన్వెస్ట్మెంట్స్  పిరమల్ ఫార్మా లిమిటెడ్  జారీ చేసిన మరియు చెల్లించిన ఈక్విటీ వాటా మూలధనంలో 20 శాతం కొనుగోలుతో కూడిన ప్రతిపాదిత కలయికను కాంపిటీషన్ కమిషన్ ఆఫ్ ఇండియా  ఆమోదించింది.
ప్రతిపాదిత కలయికకు సంబంధించిన వివరాలు:  పిరమల్ ఎంటర్ప్రైజెస్ లిమిటెడ్  చేత గ్లోబల్ ఫార్మాస్యూటికల్ బిజినెస్  ను పి.ఈ.ఎల్. యొక్క పూర్తిగా స్వంతమైన అనుబంధ సంస్థ అయిన ఫార్మా కో కు బదిలీ చేయడం;  క్యూరీ  ద్వారా ఫార్మా కో యొక్క జారీ చేసిన మరియు చెల్లించిన ఈక్విటీ వాటా మూలధనంలో 20% కొనుగోలు.
క్యూరీ అనేది ఒక ప్రత్యేక ప్రయోజన సముపార్జన వాహనం, ఇది కార్లైల్ గ్రూప్ ఐ.ఎన్.సి.  యొక్క అనుబంధ సంస్థలచే సలహా ఇవ్వబడిన పెట్టుబడి నిధుల యాజమాన్యంలో ఉంది మరియు నియంత్రించబడుతుంది.
కార్లైల్ గ్రూప్ గ్లోబల్ ప్రత్యామ్నాయ ఆస్తి నిర్వాహకుడు, ఇది నాలుగు పెట్టుబడి విభాగాలలో ప్రపంచవ్యాప్తంగా పెట్టుబడులు పెట్టే విధులను నిర్వహిస్తుంది:  కార్పొరేట్ ప్రైవేట్ ఈక్విటీ ,  రియల్ ఆస్తులు ,  గ్లోబల్ క్రెడిట్ , మరియు  పరిష్కారాలు .
ఫార్మా కో. పి.ఈ.ఎల్. యొక్క పూర్తిగా యాజమాన్యంలోని సంస్థ, ఇది ప్రతిపాదిత కలయికలో భాగంగా పి.ఈ.ఎల్. యొక్క బదిలీ వ్యాపారాన్ని కలిగి ఉంటుంది, కాంట్రాక్ట్ డెవలప్మెంట్ అండ్ మాన్యుఫ్యాక్చరింగ్ ఆర్గనైజేషన్ , కాంప్లెక్స్ హాస్పిటల్ జెనెరిక్స్ , మరియు వినియోగదారుల ఆరోగ్య సంరక్షణ విభాగం  విభాగాలతో పాటు కొన్ని పి.ఈ.ఎల్. అనుబంధ సంస్థలపై ఈక్విటీ ఆసక్తిని కలిగి ఉన్న పి.ఈ.ఎల్. యొక్క ఔషధ వ్యాపారాన్ని పొందడం.
సి.సి.ఐ. యొక్క వివరణాత్మక ఆదేశం త్వరలో వస్తుంది